stanford-oval/wikipedia huggingface dataset:
Kuninkuusravit 2011

Kuninkuusravit 2011
Vuoden 2011 Kuninkuusravit järjestettiin Ylöjärvellä Teivon raviradalla 30.–31. heinäkuuta. Kyseessä olivat kolmannet Teivossa pidetyt Kuninkuusravit, edelliset oli järjestetty vuosina 1978 ja 1995. Tampereen Hippos toimi Kuninkuusravien isäntänä vuosina 1932, 1945 ja 1953
Ravikuninkaaksi Teivossa kruunattiin Ari Moilasen ohjastama ja Seppo Suurosen valmentama Villihotti. Kokonaiskilpailun toiseksi sijoittui niin ikään Suurosen valmennustallista tullut Tuokkolan Touho. Kilpailu oli historiallisen tasainen, sillä molemmat oriit saavuttivat saman kokonaisajan 9.33,9. Ravikuninkaaksi kruunattiin sääntöjen mukaan Villihotti, koska se sijoittui päätösmatkalla paremmin, vaikka ei voittanut yhtään osalähtöä. Tuokkolan Touho sen sijaan oli paras 1 600 metrin matkalla. Kolmanneksi kuninkuuskilpailussa tulo vuoden 2009 ravikuningas Patrikin Muisto. Saman tallin hevosten kaksoisvoitto oli Kuninkuusravien historian ensimmäinen.
Kuningatartittelin voitti kolmannen kerran peräkkäin Pertti Puikkosen ohjastama ja valmentama I.P. Vipotiina. Kaikki kolme osalähtöä voittaneen tamman yhteisaika 9.31,8 oli kuningatarkilpailun uusi ennätys. Se oli myös 2,1 sekuntia parempi kuin Villihotin voittoaika oriiden kilpailussa.
Kuninkuusravien yhteydessä ravataan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Ylöjärvellä Tommi Kylliäisen ohjastama Elmoori ja 5-vuotiaiden Pikkukunkun Jukka-Pekka Kauhasen Gustav Dahlia.
Kuninkuuskilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Hullumies | Seppo Sarkola | Seppo Sarkola | 21,2a | 121 280 € |
| 2 | Saran Salama | Tapio Perttunen | Tapio Perttunen | 20,3a | 828 906 € |
| 3 | Tähen Tuuri | Terho Rautiainen | Terho Rautiainen | 21,2a | 126 610 € |
| 4 | Tuokkolan Touho | Kari Rosimo | Seppo Suuronen | 20,8a | 172 850 € |
| 5 | I.P. Lento | Pekka Korpi | Heikki Parviainen | 21,2a | 129 090 € |
| 6 | Frans | Juha Utala | Jouni Hakkinen | 20,7a | 211 820 € |
| 7 | Patrikin Muisto | Jouko Tarvainen | Jouko Tarvainen | 20.7a | 225 355 € |
| 8 | Villihotti | Ari Moilanen | Seppo Suuronen | 23,2a | 123 470 € |
| 9 | Tähti-Optio | Teemu Okkolin | Teemu Okkolin | 23,9a | 0 81 634 € |
| 10 | Suikun Rilla | Harri Sulku | Harri Sulku | 24,6a | 0 59 224 € |
| 11 | Boker | Esa Holopainen | Esa Holopainen | 24,0a | 107 550 € |
| 12 | Huiman Pyste | Harri Konttinen | Harri Konttinen | 20,7a | 327 158 € |
Kuninkuuskilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Villihotti | 2. | 4. | 2. | 9.33,9 | 00,0 |
| 2. | Tuokkolan Touho | 3. | 1. | 4. | 9.33,9 | 00,0 |
| 3. | Patrikin Muisto | 7. | 2. | 3. | 9.35,0 | +1,1 |
| 4. | Frans | 1. | 3. | 7. | 9.35,8 | +1,9 |
| 5. | Boker | 6. | 6. | 6. | 9.36,9 | +3,0 |
| 6. | I.P. Lento | 9. | 10. | 1. | 9.37,4 | +3,5 |
| 7. | Hullumies | 4. | 8. | 8. | 9.41,2 | +7,3 |
| 8. | Suikun Rilla | 11. | 11. | 5. | 9.44,8 | +10,9 |
| 9. | Tähti-Optio | 8. | 9. | 9. | 9.45,6 | +11,7 |
| 10. | Saran Salama | 10. | 5. | 10. | 9.47,7 | +13,8 |
| – | Huiman Pyste | 5. | 7. | hyl. | – | – |
Kuningatarkilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Maiskaus | Markku Nieminen | Oiva Käsnänen | 22,2a | 0 52 890 € |
| 2 | Vokukka | Ilkka Korpi | Pekka Mäki-Peura | 21,8a | 140 305 € |
| 3 | Sirun Valpuriina | Jouni Törmänen | Aimo Vuorisalo | 22,1a | 065 658 € |
| 4 | I.P. Vipotiina | Pertti Puikkonen | Pertti Puikkonen | 20,2a | 380 470 € |
| 5 | B. Turolii | Akseli Lahtinen | Reijo Borgström | 21,7a | 142 925 € |
| 6 | Poljento | Jukka Kolkka | Petri Koskenmäki | 23,2a | 022 810 € |
| 7 | Marimin | Arto Hammar | Esa Heikkinen | 21,7a | 169 665 € |
| 8 | B. Helmiina | Ari Moilanen | Reijo Borgström | 22,0a | 353 685 € |
| 9 | Kromi | Risto Tupamäki | Marti Hämäläinen | 23,3a | 119 740 € |
| 10 | Aino-Ilona | Hannu Hietanen | Jukka Rintamäki | 22,5a | 0 49 990 € |
| 11 | Sekottaja | Mika Kallio | Mika Kallio | 23,9a | 0 28 755 € |
| 12 | Oktaavia | Kari Venäläinen | Lauri Malinen | 22,2a | 129 170 € |
Kuningatarkilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | I.P. Vipotiina | 1. | 1. | 1. | 9.31,8 | 00,0 |
| 2. | Sirun Valpuriina | 4. | 5. | 4. | 9.35,7 | +3,9 |
| 3. | Marimin | 5. | 2. | 8. | 9.39,2 | +7,4 |
| 4. | B. Turolii | 10. | 3. | 5. | 9.39,4 | +7,6 |
| 5. | Aino-Ilona | 9. | 8. | 6. | 9.39,4 | +7,6 |
| 6. | B. Helmiina | 2. | 6. | 9. | 9.40,3 | +8,5 |
| 7. | Vokukka | 7. | 4. | 10. | 9.41,7 | +9,9 |
| 8. | Oktaavia | 3. | 12. | 3. | 9.42,4 | +10,6 |
| 9. | Sekottaja | 8. | 10. | 7. | 9.42,9 | +11,1 |
| 10. | Poljento | 11. | 11. | 11. | 10.00,3 | +28,5 |
| – | Maiskaus | 6. | 9. | kesk. | – | – |
| – | Kromi | hyl. | 7. | 2. | – | – |
Kungla

Kunglan satama
Kungla on kylä Saarenmaan kunnassa Saarenmaan maakunnassa Virossa. Se sijaitsee Saarenmaan saaren itärannalla.
Koronaviruspandemia Taiwanissa

| Koronaviruspandemia Taiwanissa |
| --- | --- |
 Tapauksia 100 000 asukasta kohden piirikunnittain (heinäkuussa 2021)
Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Kiina
Ensimmäinen tapaus
Aika:  21. tammikuuta 2020
Paikka:  Taoyuanin kansainvälinen lentoasema, Taoyuan
Tapaukset
Vahvistetut:  17 820
Kuolleet:  851
 Tiedot päivitetty viimeksi 15. tammikuuta 2022. 
Koronaviruspandemia Taiwanissa on ollut osa maailmanlaajuista vuonna 2020 alkanutta COVID-19-pandemiaa. 14. tammikuuta mennessä maassa oli todettu 851 virukseen liittyvää kuolemaa.
Maan ensimmäinen tapaus vahvistettiin 21. tammikuussa 2020 Taoyuanin kansainvälisellä lentoasemalla 50-vuotiaalla naisella, joka oli ollut työmatkalla Wuhanissa ja ilmoittautui palatessaan viranomaisille havaittuaan yskää, korkeaa kuumetta ja hengitysvaikeuksia. Ensimmäinen vahvistettu kuolemantapaus raportoitiin 16. helmikuuta 2020, kun 61-vuotias taiwanilainen mies kuoli virukseen.
Helmikuussa 2020 Taiwanin tupakka- ja likööriyhtiö sekä Taisugar määrättiin tuottamaan 75-prosenttista alkoholia desinfiointitarkoituksiin.
Rajoituksia ja toimia

Välittömästi ensimmäisen tapauksen varmistumisen jälkeen Taiwanin tautienehkäisykeskus suositti ihmisiä välttämään kaikkea tarpeetonta matkustusta Wuhaniin.
24. tammikuuta 2020 Taiwan ilmoitti kieltävänsä suu- ja nenäsuojaimien viennin kuukauden ajaksi varmistaakseen maskien riittävyyden Taiwanissa. Vientikieltoa päädyttiin pidentämään kaksi kertaa: ensin huhtikuun loppuun ja sitten kesäkuun loppuun saakka.
Heinäkuussa 2020 päätettiin, että baseball-otteluissa saa olla maksimissaan puolet stadionin kapasiteetista.
Rokotukset

Taiwanin terveys- ja hyvinvointiministeriö hyväksyi kotimaisen Medigen-rokotteen hätäluvan heinäkuussa 2021. Lisäksi Taiwan on tilannut 10 miljoonaa annosta AstraZenecan rokotetta, 5 miljoonaa annosta Modernan rokotetta ja 5 miljoonaa COVAX-rokotetta. Ensimmäiset AstraZenecan rokotteet saapuivat maaliskuun 2021 alussa, ja niitä alettiin antaa maan terveydenhuollon työntekijöille. AstraZenecan ja Medigenin lisäksi muita Taiwanissa käytettäviä rokotteita ovat Moderna, Comirnaty ja Janssen.
Koska Taiwanin ja Kiinan välit ovat olleet jo pitkään kireät, Taiwanilla on ollut vaikeuksia saada mm. Pfizer-BioNTechin rokotteita, joiden valmistuksesta ja jaosta vastaa Kiinan, Hongkongin, Macaon ja Taiwanin osalta Shanghaissa sijaitseva Fosun Pharma. Taiwanin hallitus on syyttänyt yritystä ja Kiinaa rokotteiden toimituksien vaikeuttamisesta. Taiwanilaiset yritykset Foxconn ja TSMC saivat kuitenkin maan hallitukselta luvan neuvotella Fosunin kanssa 5 miljoonan rokoteannoksen ostosopimuksen. Foxconn ja TSMC lahjoittivat sitten nämä rokotteet Taiwanin valtiolle. Myös buddhalaisen hyväntekeväisyysjärjestön, Tzu Chin, kerrottiin heinäkuussa 2021 allekirjoittaneen sopimus Fosun Pharman kanssa 5 miljoonan rokoteannoksen ostamisesta.
Kiina on vastustanut Taiwanille suunnattuja rokotelahjoituksia ja pyrkinyt estämään niitä parhaansa mukaan. Lisäksi Kiina on ilmoittanut, että se on valmis rokottamaan kaikki taiwanilaiset, jotka lentävät salmen yli Manner-Kiinan puolelle.
Taloudelliset vaikutukset

Taiwanin hallitus alkoi jo helmikuussa 2020 valmistelemaan kahden miljardin Yhdysvaltain dollarin lisäbudjettia varautuakseen pandemian aiheuttamiin taloudellisiin vahinkoihin. Tarkoituksena oli luoda lainoja yrityksille ja koronasekkejä kansalaisille.
Syyskuussa 2021 maa alkoi jakaa koronasekkejä myös joillekin ulkomaalaisille henkilöille kuten maassa komennuksella oleville diplomaateille, ulkomaalaisille, jotka ovat naimisissa taiwanilaisen kanssa, sekä pysyvän oleskeluluvan omaaville. Nämä saattoivat saada 5000 uuden Taiwanin dollarin arvoisen sekin joko digitaalisena tai paperisena.
Kansainvälisiä reaktioita

Taiwanin koronapolitiikka keräsi kiitosta maailman johtajilta, mutta tästä huolimatta sitä ei ole kutsuttu muun muassa WHO:n toimintaan mukaan. Syynä tähän on Kiinan vastustus. Taiwanin osallistumista kansainvälisiin neuvotteluihin ovat kuitenkin vaatineet muiden muassa Tanskan entinen pääministeri Anders Fogh Rasmussen ja Uuden-Seelannin entinen ulkoministeri ja varapääministeri Winston Peters.
Taiwan alkoi lahjoittamaan pandemian alussa vuonna 2020 suu- ja nenäsuojaimia ympäri maailmaa, ja maassa tuotettiin 17 miljoonaa maskia päivässä tätä varten. Suomelle lahjoitetut maskit oli alun perin tarkoitus lahjoittaa valtiolle, mutta ulkoministeri Pekka Haaviston mukaan Huoltovarmuuskeskus ei voi ottaa niitä vastaan, koska ne tulevat ulkomailta. Maskit otti kuitenkin vastaan Oulun yliopistollisen keskussairaalan vastuulla oleva pohjoinen sairaanhoitopiiri (Pohjois-Pohjanmaan, Länsi-Pohjan, Keski-Pohjanmaan ja Lapin sairaanhoitopiirit sekä Kainuun sote-kuntayhtymä). Maskeja oli ottamassa vastaan eduskunnan Taiwan-ystävyysryhmän puheenjohtaja Mikko Kärnä.
Galleria

Joulukuussa 2020 liikkeelle laskettuja koronasekkejä
Taiwanin terveys- ja hyvinvointiministeriön myöntämä rokotuskortti
Taiwanin Bratislavalle lahjoittamia maskeja
Opiskelijajärjestön tila suljettu kansallisella Tsing Hua -yliopistolla
Kristiina Lähde

| Kristiina Lähde |
| --- | --- |
 Kirjailija, runoilija Kristiina Lähde
Henkilötiedot
Syntynyt: 6. elokuuta 1961 Marttila
Ammatti:  kirjailija, runoilija, kääntäjä
Aiheesta muualla
Löydä lisää kirjailijoitaKirjallisuuden teemasivulta
Kristiina Lähde (s. 6. elokuuta 1961 Marttila) on suomalainen runoilija, kirjailija ja suomentaja. Hänen ensimmäinen kokoelmansa oli Neulametsä (1999), joka oli ehdolla Einari Vuorela -palkinnon saajaksi.
Vuonna 2005 Lähteelle myönnettiin Yleisradion Kääntäjäkarhu-palkinto Catharina Gripenbergin kokoelman Sinä siellä kaukana näytät tutulta suomentamisesta.
Teokset

Neulametsä, Tammi, 1999
Erkki menee kielikylpyyn, opaskirja (kertoo kielikylvystä), Schildts, 2002
Bunsenliekki, Teos 2004
Joku on nukkunut vuoteessani, Teos, 2012
Kuinka voisit minulta puuttua, Teos, 2014
Arhippa - Nokka kohti etelää, WSOY, 2016 (kuvitus: Julia Vuori)
Arhippa kevään korvalla, Teos, 2019 (kuvitus: Julia Vuori)
Arhippa pyryharakkana, Teos 2021 (kuvitus:Julia Vuori)
Kivi keskellä toria, toim. Tomi Kontio, Suomen Kulttuurirahasto, 1999
Päivistä parhaimmat, toim. Hannu Mäkelä, Otava, 2001
Uusi ääni, toim. Saila Susiluoto ja Eino Santanen, Otava, 2006
Hidas tanssi - mäntyrunoja, toim. Risto Rasa, Maahenki, 2012
Katso pohjoista taivasta, toim. Jenni Haukio, Otava, 2017
Suomennoksia

Catharina Gripenberg: Ottaisit käteni, kummallista. Runoja. (Teos, 2019)
Catharina Gripenberg: Sinä siellä kaukana näytät tutulta. Runoja. (Teos, 2005)
Peter Mickwitz: Lyhytproosaa, se mikä avautuu. (Teos, 2016)
Kuuna päivänä – brittiläisen nykyrunouden antologia, toim. P. Maavuori. Kathleen Jamien ja Kate Clanchyn runosuomennokset. (WSOY, 2003)
Ten thousand waves - Wang Pingin runoelman suomennos Isaac Julienin teoksen yhteydessä, Taidehalli ja Helsingin Juhlaviikot (2010)
Palkinnot ja ehdokkuudet

Mikael Agricola -palkinnon ehdokkuus 2017
Yleisradion Tanssiva karhu -ehdokkuus 2015
Yleisradion Kääntäjäkarhu-palkinto 2005
Tiiliskivi-palkinnon ehdokkuus 2004
Einari Vuorela -palkinnon ehdokkuus 2000
HS:n kirjallisuuspalkinnon ehdokkuus 1999
Suomen Kulttuurirahaston ja Nuoren Voiman Liiton Suuren runokilpailun palkinto 1999 (Kivi keskellä toria)
Aiheesta muualla

Kristiina Lähde Teoksen sivuilla (Arkistoitu – Internet Archive)
Kristiina Lähde Kiiltomato-verkkolehdessä 2014
Kristiina Lähde Helsingin Sanomissa 2014
Kristiina Lähde Ylen aamu-TV:ssä
Kymmenottelun Suomen-mestaruuskilpailut 1910

Suomen urheilukuninkuudesta kilpailtiin Helsingissä 27. - 28. elokuuta 1910. Kuninkaaksi kruunattiin tamperelainen Eino Pekkala, joka voitti mestaruudet myös juoksu- ja hyppysarjoissa. Paras heittäjä oli Helsingin Ponnistusta edustanut H. Oittinen.
Lopputulokset

Lajit järjestyksessä: 100 metriä, kuula, pituus, kiekko, kolmiloikka, aidat, keihäs, korkeus, seiväs, 1 500 m.
| Sija | Nimi | Seura | 1 | 2 | 3 | 4 | 5 | 6 | 7 | 8 | 9 | 10 | Tulos |
| --- | --- | --- | --- | --- | --- | --- | --- | --- | --- | --- | --- | --- | --- |
| 01 1 | Eino Pekkala | TP | 12,0 | 21,26 | 12,605 | 65,85 | 12,66 | 17,2 | 82,41 | 300 | 530 | 4.36,2 | 857,82 |
| 02 2 | Juho Halme | HKV | 12,1 | 22,81 | 11,99 | 57,54 | 13,02 | 21,2 | 80,24 | 318 | 490 | 5.02,2 | 803,52 |
| 03 3 | Jarl Tång | IFK | 12,4 | 21,47 | 10,44 | 62,57 | 10,65 | 19,2 | 71,60 | 305 | 520 | 5.06,0 | 781,03 |
| 04 4 | K. Suometsä | Ponnistus | 12,2 | 18,74 | 10,85 | 58,40 | 11,20 | 20,4 | 71,28 | 289 | 530 | 4.34,5 | 777,89 |
| 05 5 | W. Sippola | K-V | 12,4 | 19,19 | 11,19 | 56,66 | 12,10 | 20,4 | 77,36 | 300 | 520 | 5.15,5 | 771,05 |
| 06 6 | Henrik Oittinen | Ponnistus | 12,6 | 22,56 | 10,57 | 62,96 | 10,45 | 20,1 | 91,75 | 284 | 480 | 5.36,2 | 769,62 |
| 07 - | Kaarlo Kataja | HKV | 12,4 | - | - | - | - | 16,8 | - | - | - | 4.53,5 | ? |
Kataja kilpaili vain juoksusarjassa.
Kryptolebias marmoratus

| Kryptolebias marmoratus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Uudenmaailmankillit Rivulidae
Suku::  Kryptolebias
Laji::  marmoratus
Kaksiosainen nimi
 Kryptolebias marmoratus  (Poey, 1880) 
Synonyymit
 Rivulus marmoratus Poey, 1880 
Katso myös
   Kryptolebias marmoratus Commonsissa 
Infobox OKNimi-testi OKIUCN-testi OK: 
Kryptolebias marmoratus (syn. Rivulus marmoratus) on uudenmaailmankilleihin kuuluva kalalaji. Se elää Pohjois-, Väli- ja Etelä-Amerikan itärannikolla Floridasta Brasiliaan asti. Kala on alle 5 cm:n pituinen.
Elinympäristö

Kalalla on tapana oleskella vedenpinnan yläpuolella kosteissa maataskurapujen kaivamissa onkaloissa. Tutkijat ovat myös hiljattain havainneet, että kala voi viettää jopa 66 päivää yhtäjaksoisesti kuivilla kaatuneiden puiden koloissa hengittäen ihonsa kautta. Se tunkeutuu hyönteisten luomiin puunkoloihin, missä se hallitsee aluetta aggressivisella käytöksellään.
Tänä aikana se muuttaa kiduksiaan niin, että se voi säilyttää niissä vettä ja ravinteita. Typpipohjaiset kuona-aineet poistuvat ihon läpi. Muutos on päinvastainen kalan palatessa takaisin veteen.[lähde? ] Toisin kuin esimerkiksi keuhkokaloilla, lajin aineenvaihdunta säilyy normaalilla tasolla, eikä se vaivu lepotilaan.
Lisääntyminen

Kryptolebias marmoratus on yksi harvoista selkärankaisista, joka kykenee lisääntymään ilman kumppania itsehedelmöityksen avulla. Urospuoliset yksilöt ovat luonnossa harvinaisia.
Aiheesta muualla

Kryptolebias marmoratus (peilipalvelin) FishBase. Froese, R. & Pauly, D. (toim.). (englanniksi)
D. Scott Taylor Rare Hermaphroditic Fish Survives in Mangrove Swamps mangrove.org
La Mer

La Mer ("Meri") on Claude Debussyn säveltämä orkesteriteos, joka valmistui maaliskuussa 1905. Teoksen ensiesitys oli Pariisissa 15. lokakuuta 1905.
Teos koostuu kolmesta osasta: "Merellä aamusta keskipäivään", "Aaltojen leikki" ja "Tuulen ja aaltojen vuoropuhelu". Säveltäjä oleskeli paljon meren äärellä, vaikka sanoikin tehneensä koko teoksen alusta loppuun työhuoneessaan. Teos on saanut vaikutteita japanilaisen Hokusain puupiirroksista.
La Mon -ravintolan pommi-isku

| La Mon -ravintolan pommi-isku |
| --- | --- |
Paikka:  Downin kreivikunta, Pohjois-Irlanti  54°32′53.52″N, 5°49′6.6″W
Ajankohta:  17. helmikuuta 1978
Iskutyyppi:  Palopommi
Kuolleita:  12
Haavoittuneita:  30
Epäilty/epäillyt:  Väliaikainen IRA
Tekoväline:  palopommi
Väliaikainen IRA teki pommi-iskun La Mon -ravintolaan Belfastin lähistöllä Pohjois-Irlannissa 17. helmikuuta 1978. IRA ei myöntänyt osallisuuttaan iskuun, mutta myönsi yhdeksän jäsenensä tulleen pidätetyksi tutkinnan yhteydessä, mukaan lukien Gerry Adamsin. Poliisin lausunnossa kiinniotettujen "epäiltiin olevan aktiivisia IRAn terroristiaktiviteeteissa ja heihin kuuluvan jäseniä, joiden uskotaan olevan korkealla IRAn komentoketjussa."
Tutkijat kuvailivat pommissa käytettyä ainetta napalmin kaltaiseksi sokerin ja petrolin sekoitukseksi. Kaikki uhrit olivat protestantteja.
Robert Murphy tuomittiin iskusta elinkautiseen. Hänet vapautettiin vuonna 1995.
Koronaviruspandemia Tanskassa

| Koronaviruspandemia Tanskassa |
| --- | --- |
 Vahvistettujen tartuntojen määrä kunnittain (tilanne 17. toukokuuta):   0 tartuntaa  1–39 tartuntaa  40–79 tartuntaa  80–119 tartuntaa  120–159 tartuntaa  160–199 tartuntaa  200–299 tartuntaa  300-399 tartuntaa  yli 400 tartuntaa
Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Kiina
Ensimmäinen tapaus
Aika:  27. helmikuuta 2020
Paikka:  Roskilde
Tapaukset
Vahvistetut:  257 505
Parantuneet:  244 364
Kuolleet:  2 495
Rokotetut:  1 415 117
 Tiedot päivitetty viimeksi 8.5.2021. 
Tanskan koronavirusepidemian eteneminen. Sininen tapaukset, punainen kuolemat. Yhtenäiset viivat: tapaukset yhteensä, pisteviivat päivittäiset. Y-akseli logaritminen.
Koronaviruspandemia Tanskassa on osa maailmanlaajuista SARS-CoV-2 -koronaviruksen levittäytymistä. Ensimmäinen tartunta todettiin maassa 27. helmikuuta 2020, ja 20. joulukuuta siellä oli 128 321 vahvistettua tartuntaa, 87 560 parantunutta ja 1 007 kuollutta.
Kevään 2020 aalto

Ensimmäinen koronavirustartunta todettiin Tanskassa 27. helmikuuta 2020 perheensä kanssa hiihtolomalla Sondrion maakunnassa Pohjois-Italiassa olleella tanskalaismiehellä.
Tanska oli yksi ensimmäisistä Euroopan maista, joka otti käyttöön rajoitustoimenpiteitä 13. maaliskuuta alkaen. Sairaalahoidossa olevien ihmisten määrä on vähentynyt maaliskuun lopusta lähtien, ja tehohoitoa ja hengityslaitetta tarvitsevien tapausten määrä on selvästi käytettävissä olevien resurssien alapuolella. Toisaalta maassa oli 31. maaliskuuta enemmän kuolleita kuin muissa Pohjoismaissa yhteensä. Yhteiskunnan erittäin hidas ja asteittaisen uudelleen avaaminen alkoi koulujen alaluokkien ja päivähoidon avaamisella 15. huhtikuuta, ja 6. kesäkuuta hallitus ilmoitti, että uimahallit ja sisäliikuntakeskukset (jotka oli tarkoitus avata vasta neljännessä vaiheessa elokuussa) saavat avata ovensa jo 8. kesäkuuta. Myös kokoontumisrajoituksia höllennettiin: 8. kesäkuuta alkaen rajoitus koskee yli 50, 8. heinäkuuta yli sadan ja 8. elokuuta yli 200 henkilön kokoontumisia. Yli 500 henkilön kokoontumiskielto on voimassa ainakin elokuun loppuun saakka. Rajojen avaaminen alkoi 15. kesäkuuta. Tuolloin Statens Serum Institut -laitoksen (SSI) johtaja Kåre Molbak, yksi maan johtavista terveysasiantuntijoista, ei uskonut toisen aallon tulevan maahan.
Syksyn 2020 aalto

Elokuun lopussa tartuntojen määrä alkoi jälleen kasvaa. Syyskuussa aiemmin vain Kööpenhaminan seudulla voimassa olleet rajoitukset laajenivat koskemaan koko maata, ja Suomen THL:n vastineen Sundhedsstyrelsenin johtaja Søren Brostrøm sanoi viruksen leviävän nyt koko maassa ennakoitua nopeammin. 18. syyskuuta Tanskassa kerrottiin 454 uudesta koronatartunnasta, ja ihmisiä kehotettiin siirtymään etätöihin.
Myöhemminmilloin? maan minkkitarhoilla havaittiin uusi muunnos koronaviruksesta, minkä arvioitiin uhkaavan tulevan koronavirusrokotteen toimivuutta. 4. marraskuuta Tanska ilmoitti lopettavansa kaikki maan noin 15–17 miljoonaa minkkiä. Tanskasta pelättiin tulevan "uusi Wuhan". 6. marraskuuta mennessä uusi mutaatio oli havaittu jo 214 ihmisellä, ja todennäköisesti rokotteelle vastustuskykyisen muodon oli saanut 12 ihmistä. Uusi muunnos levisi myös mm. Kroatiaan. Tapaukset olivat Pohjois-Jyllannissa. Myöhemmin hallituksen päätös osoittautui lainvastaiseksi. Minkkejä haudattiin alle 200 metrin päähän uimajärvestä ja juomavesilähteestä, ja lisäksi mätänemiskaasut nostivat joukkohaudoista minkinraatoja maanpinnalle. Maatalousministeri Morgens Jensen erosi tilanteen takia ja hänen seuraajansa Rasmus Prehn ilmoitti kannattavansa minkkien poistamista joukkohaudoista ja raatojen tuhkaamista.
17. joulukuuta Tanska sulki kaikki ostoskeskukset ja tavaratalot, ja joulupäivänä kaikki muutkin kaupat suljetaan elintarvikeliikkeitä ja apteekkeja lukuun ottamatta. Tämä aiheutti edellisenä päivänä ruuhkia ostoskeskuksissa, kun ihmiset tungeksivat jouluostoksille. Tuolloin koronaviruksen ilmaantuvuusluku Tanskassa oli yli 500 tapausta 100 000 asukasta kohden, kun Suomessa se oli vain 112. Joulukuun 18. päivänä Tanskassa todettiin 4 508 tartuntaa, mikä oli siihenastinen ennätys.
Toimenpiteitä

Yrittääkseen vähentää pandemian taloudellisia vaikutuksia hallitus on ottanut käyttöön suuria talouspaketteja kaikkien parlamentin puolueiden tuella. Silti on arvioitu, että maan bruttokansantuote vähenee 3–10 prosenttia vuonna 2020.[lähde? ]
Koronatartunnan jäljityssovellus smitte|stop

Tanskassa on käytössä mobiilisovellus smitte|stop koronatartunnan jäljitystä helpottamaan. Se on ladattavissa sekä Android että iPhone puhelimiin niiden sovelluskaupasta.
Tanskan terveysministeriö ja muut alan viranomaistahot ovat yhdessä kehittäneet smitte|stop -sovelluksen osana viranomaisten taistelua COVID-19:tä vastaan. Teknisen kehittämisen on tehnyt Netcompany. Lisäksi Trifork on kehittänyt valtuutuspalvelimen, jota käytetään järjestelmässä.
Se on yhteensopiva usean eri EU-maan vastaavien sovellusten kanssa.
Aiheesta muualla

Kuvia tai muita tiedostoja aiheesta Koronaviruspandemia Tanskassa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:COVID-19 pandemic in Denmark
Käännös suomeksi
Kungsbacka-Posten

| Kungsbacka-Posten> KBP |
| --- | --- |

Lehtityyppi:  paikallislehti
Kustantaja:  Stampen Media
Levikki:  3 500 (2021)
Perustettu:  2004
Päätoimittaja:  Per Anger
Kotikunta:  Kungsbacka
Kotimaa:  Ruotsi
Ilmestymistiheys:  to, sähköisenä myös ti ja la
Kieli:  ruotsi
Aiheesta muualla
Kotisivu
Kungsbacka-Posten (lyh. KBP) on ruotsalainen vuonna 2004 perustettu paikallislehti, jonka kotikunta on Kungsbacka. Se ilmestyy paperisena kerran viikossa ja kuuluu Stampen Media -konserniin.
Aiheesta muualla

Lehden verkkosivut (ruotsiksi)
Stampen Media
| --- | --- |
Sanoma- ja verkkolehdet:   Alingsås Tidning  Bohusläningen  Göteborgs-Posten  Hallands Nyheter  Hallandsposten  Härryda-Posten  Kungsbacka-Posten  Kungälvs-Posten  Mark-Posten  Mölndals-Posten  Partille Tidning  Strömstads Tidning  TTELA 
Ilmaisjakelulehdet:   Alingsåskuriren  Lerums Tidning  Melleruds Nyheter  Nya Varbergsposten